जिला सोलन में अधिकारियों कर्मचारियों को दिया प्रशिक्षण
सोलन|प्रथम, तीनपांच जनवरी, 2016 को आयोजित होने वाले पंचायतीराज संस्थाओं के चुनावों के दृष्टिगत जि़ले के सभी उपमंडलों में निर्वाचन, सहायक निर्वाचन अधिकारियों एवं अन्य कर्मचारियों को सघन प्रशिक्षण प्रदान किया जा रहा है। इसी कड़ी में वीरवार को कंडाघाट उपमंडल में चुनाव से जुड़े विभिन्न अधिकारियों एवं कर्मचारियों को प्रशिक्षण प्रदान किया गया। पोलिंग एवं निर्वाचन अधिकारियों को चुनाव के विषय में जानकारी दी गई। उपमंडलाधिकारी कंडाघाट एसएम सानी ने इस अवसर पर सभी अधिकारियों एवं कर्मचारियों को निर्देश दिए कि वे मतदान के लिए निर्धारित स्थानों के लिए रवाना होने से पूर्व सभी जानकारियां एकत्र कर लें ताकि मतदान के समय उन्हें कोई परेशानी हो। उन्होंने कहा कि सभी अधिकारियों एवं कर्मचारियों का यह कर्तव्य बनता है कि वे अपना कार्य सही प्रकार से पूरा करें। इस अवसर पर अधिकारियों एवं कर्मचारियों को मतपेटी के संबंध में भी पूरी जानकारी दी गई। उन्हें मतपेटी को प्रयोग के संबंध में बताया गया। इस अवसर पर अधिकारियों एवं कर्मचारियों ने विचार-विमर्श के माध्यम से भी जानकारी हासिल की। आज के प्रशिक्षण में लगभग 270 अधिकारियों एवं कर्मचारियों ने भाग लिया।
hin_Deva hin_Deva